อยากสอบถามแทนแฟนครับ แฟนผมเป็นประจำเดือนวันที้ 15 ก.พ. แล้วอยากจะเริ่มกินยาคุมแบบ 28เม็ดครั้งแรก ตอนนี้วันที่ 19ยังสามารถทานได้อยู่ไหมครับ แล้วทานเวลาไหนครับต้องทานเวลาเดียวตลอดเลยหรือป่าวครับ
สวัสดีค่ะ โดยปกติ การเริ่มทานยาคุมกำเนิดเป็นแผงแรก ควรทานภายในไม่กเิน 5 วันนับจากวันแรกที่มีประจำเดือนมา ยาคุมจึงจะออกฤทธิ์ในการป้องกันการตั้งครรภ์ได้ทันที ดังนั้น หากประจำเดือนมาวันที่ 15 ก.พ. และในวันนี้วันที่ 19 ก.พ. เท่ากับเป็นวันที่ 4 ของการมีประจำเดือนมา สามารถที่จะเริ่มทานยาคุมกำเนิดในวันนี้ได้เลยค่ะการทานยาคุมกำเนิด ควรทานในเวลาเดียวหรือใกล้เคียงกันแต่ละวัน คือไม่ควรแตกต่างกันเกิน 2-3 ชั่วโมง เพื่อให้ระดับฮอร์โมนจากยาคุมคงที่ จึงจะทำให้ยาเกิดประสิทธิภาพสูงสุดในการป้องกันการตั้งครรภ์ค่ะ